**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2021-12-20

 Lazdijų rajono savivaldybės tarybos sprendimo „Dėl Lazdijų rajono savivaldybės vietinės reikšmės kelių sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos kelių įstatymo 6 straipsnio 4 dalimi.

Šio projekto tikslas – patvirtinti vietinės reikšmės kelių sąrašą.

Kelių sąrašas parengtas atsižvelgiant į Lazdijų rajono savivaldybės kontrolės ir audito tarnybos 2020 m. kovo 9 d. audito ataskaitoje Nr. AR 3.7-2 ,,Lazdijų rajono savivaldybei nuosavybės teise priklausančio nekilnojamojo turto valdymas“ pateiktas rekomendacijas. Rengiant kelių sąrašą, kelių duomenys suderinami su Lazdijų r. sav. buhalterinės apskaitos registrais, keliams, kuriems nesuteikti inventoriniai numeriai, jie suteikiami, o keliai, kurie sutampa su valstybinės reikšmės keliais, išbraukiami iš kelių sąrašo ir buhalterinės apskaitos.

Kadangi pagal šiuo metu rengiamą Kelių priežiūros ir plėtros programos (toliau – KPPP) lėšų naudojimo ir skirstymo tvarkos aprašą nuo 2025 m. numatoma KPPP lėšas skirstyti pagal nuolatinį gyventojų skaičių (50 proc.) ir pagal teisiškai įregistruotų kelių ilgį (50 proc.), nuolat vykdomas šių kelių inventorizavimas ir įregistravimas į Registrų centro duomenų bazę. Parengus kelio kadastrinę bylą ir įregistravus į Registrų centro duomenų bazę, reikia patikslinti duomenis ir kelių sąraše.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas